ইন্টার যে কোনও বড় টিমের কাছে চাপের ম্যাচ, সেটা আবার প্রমাণ হল। চ্যাম্পিয়ন্স লিগের গ্রুপ লিগে বার্সেলোনার বিরুদ্ধে আগের ম্যাচটা কাম্প নৌ-তে হেরেছিল। স্পালেত্তির টিম ফিরতি ম্যাচে ড্র করল ঠিকই, তবে ইকার্দিরা পাল্টা লড়াই করেছেন। সান সিরোতে চ্যাম্পিয়ন্স লিগের ম্যাচে ৮৫ মিনিটের পর গোল করাটা প্রায় অভ্যেস করে ফেলেছে ইতালির ক্লাব। এই ম্যাচেও তাই হল। আর্জেন্তেনীয় স্ট্রাইকার ইকার্দি একটাই সুযোগ পেয়েছিলেন, কাজেও লাগিয়েছেন।